Zuma se siekte het ’n naam: litikafobie – die vrees vir hofsake (veral as jy uit jou eie sak vir jou regskoste moet betaal). – Christo, Wes-Kaap
Sou pres. Cyril Ramaphosa in Tokio ervaar het hoe ’n sterk ruggraat voel? Kyk en leer, mnr. President! Jy skuld ons ’n wêreldbeker! – Hans Henrico
US-leerstoel in Afrikaanse taalpraktyk: Hoe lank gaan dit hou? Dieselfde lot as die leerstoel in Afrikaanse kultuurgeskiedenis wat met prof. Bun Booyens se aftrede verdwyn het? – Henk, WK
As jy wil hê iets moet by die regte persoon uitkom, vertel net die groot “geheim”: Moenie vir iemand sê nie. – Johann kdp
JP Smith, dankie dat jy sterk staan en weier dat diere deur vuurwerk getraumatiseer word. Ons het juis rigtinggewende mense in hierdie land nodig. – Krystal
Beast, vir die vet salaris wat jy verdien, is ’n volle dag se werk kardinaal. Danksy manne soos Jake White is jy waar jy vandag is. – Danie, Kuilsrivier
Faf, al wat krieketliefhebber in Suid-Afrika is, sal julle vergewe as julle die Engelse op die krieketveld ook ’n “rugbyles” kan leer. – Marthinus Bekker